**ДОКЛАД**

**ЗА ИЗВЪРШЕНА ПРОВЕРКА НА**

**„ЕЛИТ 95” ООД**

**с. Дълбок извор, Община Първомай**

На основание План за контролната дейност за 2019 г. на РИОСВ – Пловдив, утвърден от Министъра на околната среда и водите и Заповед № РД - 228/19.08.2019 г. на Директора на РИОСВ-Пловдив на 13.09.2019 е извършена проверка на обект: „Електроцентрала за производство на електроенергия чрез индиректно използване на биомаса“, с местонахождение: обл. Пловдив, общ. Садово, с. Поповица, УПИ II, собственост на „ЕЛИТ 95“ ООД.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

Основната дейност на обекта: „Електроцентрала за производство на електроенергия чрез индиректно използване на биомаса“, с местонахождение: обл. Пловдив, общ. Садово, с. Поповица, УПИ II, собственост на „ЕЛИТ 95“ ООД.

Извършена е проверка на:

* съоръжения, инсталации и работни помещения;
* площадка за разделно събиране и временно съхранение на формираните производствени и опасни отпадъци.

**III. Констатации от проверката по компоненти и фактори:**

1. **Фактор „Отпадъци”**

За производството на електроенергия, дружеството използва биомаса от растителни и животински субстанции чрез анаеробна ферментация с присъединителна мощност 1.5 Mw.

На площадката са разположени 2 бр. топли ферментатори всеки по 3000 м3 (основни) и 1 бр. студен ферментатор 2000 м3. Течната фракция постъпва по тръбопроводи в бетонова събирателна вана с вместимост 600 м3, след което се смесва със суха фракция (силаж) до достигане на необходимото съотношение и се подава автоматично към ферментаторите. След протичане на ферматационният процес посредством автоматична линия за сепарация се отделя течната фракция, която по тръбопроводи се отвежда за съхранение в 2 бр. бетонови съдове с вместимост около 15 000 м3, а твърдата се съхранява на собствената площадка.

Биогазът от ферментаторите след пречистване в пречиствателни кули за десулфуризация се отвеждат в два броя когенератори с мощност 1000 kw и 500 kw. В момента на проверката натовареността на електроцентралата е на 98%.

За извършване на дейност по третиране на отпадъци, дружеството притежава Решение № 09–ДО–1094-00 от 24.08.2015г. за дейности R3 и R10 на отпадък с код 02 01 06.

За генерираните от дейността на площадката отпадъци, дружеството притежава утвърдени от Директора на РИОСВ-Пловдив, работни листове с писмо изх. № УО-500 от 30.05.2016г.

Представиха се заверени от Директора на РИОСВ-Пловдив отчетни книги изготвени съгласно Приложение №1 и Приложение №4 от Наредба №1/2014г., които се водят редовно.

При направеният обход на площадката, дружеството е осигурило места и съдове с обозначителни табели, за съхранението на формираните от дейността отпадъци в зависимост от техният вид, състав и свойства.

Представи се писмо с вх. № 4571 от 14.02.2019г. за изпратен годишен отчет за дейности по отпадъци за 2018г. по Приложение № 1 – 13 бр. и по приложение № 33 – 1 бр., до ИАОС – София.

За предаването на генерираните от дейността отпадъци се представи договор с фирма „Анес-96“ ООД от 18.04.2018г.

Представиха се протоколи от изпитване на ферментационният продукт /течна и твърда фракция/, както следва: №32-Л-ПИ-513/13.02.2019г.; №32-Л-ПИ-514/13.02.2019г.; №32-Л-ПИ-561/31.05.2019г.; №32-Л-ПИ-562/31.05.2019г.; №32-Л-ПИ-638/30.08.2019г.; №32-Л-ПИ-639/30.08.2019г.

Дружеството спазва поставените условия в издаденото от Директора на РИОСВ-Пловдив, Решение № 09–ДО–1094-00 от 24.08.2015г.

1. **Компонент „Атмосферен въздух“**

Дружеството притежава утвърден от Директора на РИОСВ-Пловдив, план за собствен мониторинг за измерване на емисиите на вредни вещества, изпускани в атмосферния въздух от неподвижни източници – 2 бр. ко-генератора към електроцентрала за производство на ел. енергия чрез индиректно използване на биомаса, с писмо изх. № 1993 от 03.10.2016г.

Дружеството е провело собствени периодични измервания на емисиите на вредни вещества, извършени от акредитирана лаборатория – ЛИК ЛИПГЕИ към „Пехливанов инженеринг“ ООД на 29.12.2018г. Резултатите от измерванията са представени с доклад по чл. 39, ал. 2 от Наредба №6/1999г./ДВ.бр.31 от 1999г. с посл. изм. и доп./ в РИОСВ – Пловдив с вх. № О-942/21.02.2019г. С писмо изх. № О-942-1/27.02.2019г. е извършена оценка за съответствие по чл. 40, ал. 2 от Наредба № 6/1999г. Не са установени превишения на НДЕ на измерваните показатели – NO2 съгласно приложение V, таблица 4 на Протокол към Конвенция от 1979г. /Гьотеборски протокол/.

За охлаждане на двата ко-генератора са монтирани два броя чилъри, работещи с фреон R410А в количество съответно 5.9 кг. и 14 кг. В момента на проверката се представиха досиета на двата чилъра по чл. 29, ал. 1 от Наредба №1 от 2017г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъджащи парникови газове, както и документирането и отчитането на емисиите на флуорсъдържащи парникови газова /ДВ, бр.20 от 07.03.2017г./, с отразени проверки за херметичност – посл. от 02.10.2018г. Проверките са извършени от лица притежаващо документ за правоспособност № 1081/06.07.2016г.

Дружеството е представило отчет за 2018г. по чл. 35, ал. 1 от Наредба № 1/2017г. с вх. № О-575 от 08.02.2019г.

**ΙV. Съответствие, последващ контрол.**

Не са констатирани несъответствия на обекта с изискванията на екологичното законодателство.